Blade Nzimande tot voorsitter van SAKP verkiesBlade Nzimande, minister van hoër onderwys (Foto: Jairus Mmutle/GCIS) Blade Nzimande, minister van hoër onderwys, is Saterdag by die party se 15de kongres in Boksburg tot nasionale voorsitter van die Suid-Afrikaanse Kommunistiese Party (SAKP) verkies. Hy het vir Gwebinkundla “Gwebs” Qonde met 118 stemme geklop. Nzimande oorhandig nou sy pos as hoofsekretaris van die party – wat hy al die afgelope 24 jaar beklee – aan Solly Mapaila. Madala Masuku is onbestrede tot Mapaila se eerste adjunk verkies, terwyl David Masondo, adjunkminister van finansies, onbestrede tot tweede adjunk van Mapaila verkies is. News 24 berig Mapaila het sy teenkanting teen korrupsie sterk uitgespreek en was een van die leiers wat gevra het dat oudpres. Jacob Zuma moet bedank voor die einde van sy termyn. Joyce Moloi-Moropa het haar posisie as die party se nasionale tesourier behou, asook Thulas Nxesi, minister van arbeid, wat sy posisie as adjunkvoorsitter van die party behou het. SACP National Chairperson, Comrade Blade Nzimande, officially closes and dissolves the SACP 15th National Congress. pic.twitter.com/cJbqZbxzwf — SACP (@SACP1921) July 16, 2022